Heuwels weergalm op Paarlberg | Netwerk24
Heuwels weergalm op Paarlberg
Die Heuwels FantastiesFoto:
Die Afrikaanse Taalmuseum en -monument (ATM) se 45ste feesjaar begin Vrydag 28 Februarie met 'n klinkende nag se rock-en-elektronika-jol deur Akkedis Band en Die Heuwels Fantasties.
Drank- en kosstalletjies asook veilige parkering sal beskikbaar wees.
Die konsert begin 19:00, maar die hekke is reeds van 17:00 af oop om besoekers genoeg kans te gee om hierdie geskiedkundige beeldhouwerk van nader te bekyk terwyl die somerson water trek.
Kaartjies kos R150 vir volwassenes en R70 vir kinders onder 13. Dit is vooraf te koop by die Taalmonument op Paarlberg, by die Taalmuseum in Paarl (021 872 3441/021 863 0543) en aanlyn via Computicket.
Die Vrydagaand is deel van 'n naweek lange fees van musiek, stories, kindervermaak en 'n mark op Paarlberg. Die veeltalige, multikulturele program met kunstenaars soos Jak de Priester, Lungi, Jaloersbokkies en V.I.T.O. sal Afrikaans in al haar pragtige gedaantes laat pronk om sprekers en nie-sprekers met 'n unieke, gesellige gees te omarm. . Besoek www.taalmuseum.co.za vir besonderhede oor die 2020-feesprogram.